Petrus Orticius Saratensis

Petrus Orticius Saratencis vel Petrus Omaguacensis (Hispanice Pedro Ortiz de Zárate) (Sanctus Salvator Iuiuyensis natus anno 1622, ibi obitus anno 1683) sacerdos catholicus fuit, qui evangelizationi populorum indigenarum Chaco Argentinensis se dedit. Una cum presbytero Italico Ioanne Antonio Solinas, ut “martyres Zentae” commemorantur. Die 2 mensis Iulii anno 2022 beatificatus est, et dies suus est 27 Octobris.

Orticius Saratensis anno 1622 natus est in oppido Sanctus Salvator Iuiuyensis, filius Ioannis Ochoa Saratensis et Petronillae Carriso Garnicensis. A primis conquisitatoribus Septentrionalis Argentinae originem traxit, et a patre suo hereditate accepit encomiendum Omaguacae, inter alias possessiones. Matrimonium iniit cum Petronilla Ibarrensis et Arganariatus Murguiensis, haerede Palatii Murguia in Astigarraga, Hispania. Ex hoc coniugio duo filii nati sunt: Ioannes Orticius Murguiensis atque Didacus Orticius Sarantensis. Dardanelli, Tomás Estanislao (2022). «La familia del beato Pedro Ortiz de Zárate». Genealogía N°42, Bonus Aër: Institutum Argentinum Scientiarum Genealogicarum.

Viduitatem anno 1654 passus, sacris ordinibus initiatus est, atque curatus Omaguacae ei commissus est; deinde parochiam Sanctus Salvator Iuiuyensis suscepit. Decennio 1680 evangelizationi gentium indigenarum Chacoensium se totum addixit, una cum sacerdote Societatis Iesu Ioanne Antonio Solinas. Die 27 mensis Octobris anno 1683, coetus indigenarum bellatorum, de missionariis diffisus, eos aggressus est dum in statione Sanctae Mariae in Valle Zentae, provincia Salta, versarentur. Resistendi facultate fracta, captivi expoliati sunt et iugulati. Vergara, Miguel Ángel (1965). Don Pedro Ortiz de Zárate: Jujuy, tierra de mártires (siglo XVII). Urbs Rosariensis: Escuela de Artes Gráficas del Colegio Salesiano San José.

Die 2 mensis Iulii anno 2022, Petrus Orticius Saratensis ob fidem christianam vitam suam donans, in Beatorum numerum relatus est. Celebratio liturgica habita est in Parco Familiae urbis Orán, in provincia Salta. Praefuit ritui Marcello Semeraro, Praefecto Congregationis de Causis Sanctorum. Una cum Petrus Orticius Saratensis, etiam Pater Ioannes Antonius Solinas beatificatus est.

Categoria:Mortui 1130
Categoria:Matritum
Categoria:Nati saeculo 17
Categoria:Nati 1622
Categoria:Mortui 1683
Categoria:Beati